**REFERAT af 1. stormøde i Landsbyklyngen Lundby-Bårse**

**afholdt 11.1.2016 i Køng Forsamlingshus**

**Deltagere**

Jens Larsen, Karina Fromberg, Elise Olsen, Henning Elsmark, Jakob Ishøy, Steen Nielsen, Orla Andersen, Henrik Olsen, Line D. Abildgaard, Maja Nerup Jensen, Filip D. Jensen, Maj-Britt Nielsen, Niels Glud, Frantz Hansen, Brian Romsberg, Marie Lenstrup, Anne-Line Møller Sutcliffe

**Velkomst og oplæg**

Efter en velkomst ved Anne-Line Møller Sutcliffe og en kort præsentationsrunde af alle mødets deltagere, fortalte Marie Lenstrup om baggrunden for og formålet med landsbyklyngeprojektet, ligesom hun fremlagde projektets arbejdsmetoder, budget og de forventede produkter i form af viden, organisering og fælles kommunikation. Derefter fulgte spørgsmål, svar og diskussion om projektet, som der var bred enighed om at se som et positivt tiltag for området. Alle deltagere i mødet opfatter nu sig selv som projektets ambassadører, og flere angav at være interesserede i at deltage i styregruppen.

**Styregruppe og andre interesserede**

Efter en pause med sandwich og god snak bordet rundt, brainstormede vi på andre lokale kræfter, som bør inviteres til at deltage i projektet. Fokus var på at dække de forskellige interesseområder og samtidig komme hele geografien rundt. Lokalråd, borgerforeninger og menighedsråd er allerede godt repræsenterede blandt deltagerne i mødet. Vi aftalte yderligere at invitere følgende til at deltage i næste møde:

*Naturinteresser*

En repræsentant fra Fjord-til-Fjords bestyrelse kontaktes af Elise

**Ivan Ingemansen (Avnø og Naturfredningsforeningen) ?**

**Peter Christensen ?**

**Anders Madsen ?**

*Erhvervsinteresser*

Dorte og Daniel Irvold kontaktes af Line

Agni fra blomsterbutikken kontaktes af Jens

**Anders Madsen (tømrermester) ?**

FORNAVN Wesseldoorn (landmand) kontaktes af Henning

Henrik Vestergård kontaktes af Henning

*Kulturinteresser*

Hanne Tommerup (Køng Museum) kontaktes af Jens

Jens Alquist (Gøngemarkedet) kontaktes af Steen

Spejderne kontaktes af Henning

Repræsentant fra Over Vindinge Forsamlingshus kontaktes af Jens

*Børn- og ungeområdet*

Morten Brandt Jakobsen (Ungdomsskolen) kontaktes af Orla

Lars og Maja (Efterskolen) kontaktes af Line

En repræsentant fra Clementsgården kontaktes af Elise

Navne markeret med **fed** skrift er dem, som vi ikke fik aftalt, hvordan vi kontakter. Meld meget gerne tilbage, hvis du kan tage kontakt til en eller flere af dem.

Desuden tager Henning kontakt til de menighedsråd, der ikke var repræsenterede på mødet, og alle benytter enhver lejlighed til at sprede budskabet om projektet og det næste møde. Med disse tilføjelser til storgruppen er det kun Udby og Grumløse, der ikke umiddelbart er repræsenterede. Jens søger at finde deltagere fra disse områder.

**Facilitetsopgørelse**

På næste møde brainstormer vi for at kortlægge faciliteter og mødesteder i området. Hvis I har adressen på de mødesteder, I kender, skal denne information også bruges. Alle er velkomne til på forhånd at maile deres bidrag til Marie ([marie.lenstrup@gmail.com](mailto:marie.lenstrup@gmail.com)), eller man kan bare dukke op og bidrage til listen på mødet. Overskrifterne for opgørelsen er:

* Forsamlingshuse, beboerhuse, foreningshuse
* Kirker, menighedshuse, juletræsplads
* Biblioteker, bogbus, kulturhuse, gallerier, spillesteder, friluftscene
* Idrætshaller, sportsbaner, træningscentre
* Børneinstitutioner, skoler, fritidshjem
* Naturcentre, shelters, campingpladser, stisystemer, gadekær, grillpladser
* Havne, badestrande, iskiosk, Skt. Hans bålplads
* Butikker, tankstationer, spisesteder, torve, større parkeringspladser
* Lægehuse, tandlæger, andre behandlere
* Plejecentre, døgninstitutioner
* Andet?

Forestil jer gerne, at der står ”og lignende” efter hver linje :-)

**Mødeplan**

Vi aftalte fast at mødes den anden mandag i måneden fra kl. 19-21. Deltagerne må gerne lægge hovederne i blød for at foreslå mødesteder, som ikke forlanger lokaleleje, men som kan byde på kaffe/te og kage/frugt.

Næste møde afholdes **mandag d. 8. februar kl 19** i kantinen i Svend Gøngehallen i Lundby. Emner er som sagt facilitetsopgørelse, plus en diskussion af spørgeskemaet til borgerundersøgelsen – både indhold, uddeling og indsamling af svar. Måske kan vi også begynde at snakke om et navn til vores klynge?